stanford-oval/wikipedia huggingface dataset:
אגם בוחבוט
הערות שוליים

↑  בית ספר למוסיקה, ‏הכישרון של אגם בוחבוט התגלה לגמרי במקרה, באתר ‏מאקו‏, 13 במרץ 2013
↑  הקשב המפקדת: אלה לי להב ואגם בוחבוט התגייסו לצה"ל!, באתר וואלה, 15 בפברואר 2022
↑  אגם בוחבוט משתחררת, באתר ישראל היום, ‏14 בפברואר 2024
↑   כמו בריו, בביצוע אגם בוחבוט, וידאו קליפ של השיר בערוץ "אגם בוחבוט", באתר יוטיוב (אורך: 4:00), 10 בנובמבר 2015
↑   ארטיק מסטיק, בביצוע אגם בוחבוט, וידאו קליפ של השיר בערוץ "אגם בוחבוט", באתר יוטיוב (אורך: 3:30), 11 ביולי 2016
↑   מאקו מוזיקה, ‏"אצל הדודה והדוד" גרסת 2017, באתר ‏מאקו‏, 27 באוגוסט 2017
רן בוקר, נועה קירל, אגם בוחבוט וגידי גוב מזמינים אתכם למסיבה אצל הדודה והדוד, באתר ynet, 28 באוגוסט 2017
אהרון גולדברג, ‏"אצל הדודה והדוד": ככה הופכים להיט שהתיישן לפצצת פופ חדשה, באתר "Time Out ישראל", 29 באוגוסט 2017
↑  נוי טל, תומר כרמלי ולידור זוארץ, רכילות בקטנה: הפרידה המשמחת של עומר חזן, באתר פרוגי, 8 ביוני 2018
↑  נלחמים בסטיגמות נגד נשים: צפו בקמפיין החדש בהשתתפות אגם בוחבוט, באתר וואלה, 17 בדצמבר 2020
↑  המצעד השנתי של כאן גימל (תשפ"ב) (שיר השנה: 2:36:49), באתר יוטיוב, 25 בספטמבר 2022, בדיקה אחרונה ב־25 בספטמבר 2022
↑  אגם בוחבוט, אלה לי, אור עמרמי - אנחנו הדור הבא | שיר הנושא לחגיגות ה-75 למדינה, נבדק ב-2023-07-15
↑  החברות הטובה, השיר החדש והחיבור לדת: אגם בוחבוט ושחר טבוך בראיון ליורם סוויסה, באתר רדיו דרום, ‏20 במרץ 2024
↑  מאיה כהן, "הורדתי את הבגדים שלי בשבילך": אגם בוחבוט בקליפ נועז עם בן הזוג, באתר ישראל היום, 24 באפריל 2024
↑  ישראל בידור - שרים למדינה, באתר Spotify
↑  שגיא בן נון‏, מרגי מוציא בהפתעה מיני-אלבום הכולל דואטים עם סטטיק ואגם בוחבוט, באתר וואלה, 5 ביוני 2024
↑  דורית אסרף מזרחי, טקס הזיכרון הלאומי ל-7/10: "מתוך התופת קם כאן דור חדש", באתר כאן – תאגיד השידור הישראלי, 7 באוקטובר 2024
↑  אפרת קרסנר, אגם בוחבוט משחררת בלדה מרגשת: "עוד אוהבת אותך", באתר אייס, 9 בינואר 2025
↑  לילך מרקוביץ', ‏פרסום ראשון: אלה לי להב תחליף את אגם בוחבוט, באתר ‏מאקו‏, 28 בינואר 2025
↑  Here are all the winners from the 2024 MTV Europe Music Awards, euronews, ‏2024-11-11 (באנגלית)
| אגם בוחבוט |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | אין קונספט |  |
| מיני אלבומים | Sold Out בלב • איפי ללב שבור |  |
| סינגלים | "כמו בריו" • "ארטיק מסטיק" • "אצל הדודה והדוד" • "לוקה" • "בננות" • "לימונדה" • "סופות" • "יהלום" • "כל העולם" • "מגבות" • "באתי להציל אותך" • "בשורות טובות" • "יותר חזק מה" • "קופידון" • "איפה אתה" • "לא שומעת" • "אהובי" • "נאדי באדי" • "אתה" • "אומרים עלי" • "עוד אוהבת אותך" |  |
| השתתפות בסינגלים | "דובשנייה" • "מנגלים" |  |
| שירים אחרים | "טרנטולה" |  |
| פילמוגרפיה | בית ספר למוסיקה • הבנים והבנות • תברחו • כפולה |  |
| --- | --- |
בקרת זהויות :  NLI: 987007438868305171  MusicBrainz: 48181eff-6f6d-46b5-93e9-13cd5e0da0f3  VIAF: 626149066743965601976   WorldCat (עם VIAF): 626149066743965601976
מבשם אוויר

מבשמי אוויר לרכב בצורת עצים
מבשמי אוויר דקורטיביים לחדרי ילדים
מבשמי אוויר של איירוויק (אנ')
מבשם אוויר לרכב, המשמש כאמצעי פרסום למניעת  נהיגה בשכרות מטעם משרד התחבורה, 2015
מְבַשֵׂם אֲוִיר הוא מוצר שתכליתו לבשם אוויר, לשם שיפור הריח או לשם דחיית ריחות לא נעימים. מבשמי אוויר מצויים בחדרי שירותים, בכלי רכב, במשרדים, בדירות, בארונות ומקומות אחסון שונים. מסיבות שיווקיות קיים בלבול בין "מבשם אוויר" ובין "מטהר אוויר".
סוגים

מבשם אוויר מכיל גז: מבשם אוויר במכל מתכתי המיועד להכיל חומרי בישום וגז הדף (פרופלנט) דחוס, שבאמצעותו הנוזל מרוסס ומופץ באוויר. גזי הדף אלה ברובם פרופאן או בוטאן ונחשבים לכאלה שאינם מזיקים לשכבת האוזון וגם כאלו שאינם תורמים להתחממות הגלובלית, אך עדיין מכילים גזים דליקים שעקב כך עשויים לגרום לדליקות.
מבשם אוויר נטול גז: מבשם אוויר בדרך כלל בבקבוק פלסטיק המפיץ לאוויר תרסיס באמצעות שאיבה מכנית של צינורית. יתרונו של תכשיר זה הוא בכך שאינו תורם לפליטת גזים, אך גם תרסיס זה עשוי להכיל חלקיקים אחרים שעשויים להיות לא בריאים כמו תרכובות אורגניות נדיפות (VOC). כמו כן, עלול להיות קשה לבשם כלפי מעלה כדי למנוע פגיעת הבושם בבני אדם וחפצים.
מפיץ ריח נוזלי: מבשם אוויר באמצעות חומר נוזלי המכיל מבשמים שונים המתאדים באוויר. מפיצי ריח מסוג זה נפוצים בחדרי שירותים, כלי רכב, משרדים, דירות פרטיות.
מפיץ ריח מוצק: מבשם אוויר באמצעות חומר מוצק המכיל מבשמים שונים המתאדים באוויר. מפיצי ריח מסוג זה נפוצים בחדרי שירותים, כלי רכב, משרדים וארונות.
ספוג / בד / קרטון / סבון / ריחני: מבשם אוויר באמצעות ספוג, בד או קרטון או סבון הספוגים בחומר בישום.
מפיץ ריח חשמלי (מפיץ ריח אוטומטי / מבשם אוטומטי): מתקנים המופעלים על ידי סוללות או על ידי חיבור לחשמל, כאשר בתוכם נמצא בקבוק ספרי או תרסיס הניתן להחלפה. בדרך כלל מבשמי אוויר אלה מבוססים על חיישן תנועה, על קצב קבוע מראש, או על שניהם יחדיו.
נר ריחני: נר המפיץ ריח באמצעות התכת המרכיבים שבו הכוללים מרכיבים מבשמים. כמעט כל הנרות הריחניים מכילים תרכובות אורגניות נדיפות. באיגוד הנר הבינלאומי נכתב כך (מתורגם):
תרכובות אורגניות הם תרכובות שמכילים בעיקר פחמן, חמצן ומימן שעשויים להתאדות באוויר. בנוסף ליכולת התאיידות זו באוויר, אתה יכול לזהות תרכובות אורגניות נדיפות באמצעות היכולת שלך להריח אותם. לכן כמעט כל המרכיבים הריחניים בנר הם תרכובות אורגניות נדיפות.
השלכות בריאותיות

לעיתים קרובות קיים בלבול בין "מבשם אוויר" ובין "מטהר אוויר" שהוא מוצר אחר לחלוטין; בשונה ממבשם אוויר, מטהר אוויר הוא מכשיר שתפקידו לסלק חלקיקים שונים מהאוויר כמו מולקולות, אלרגנים, נגיפים וחיידקים. מכירה של מבשם אוויר בשם 'מטהר אוויר' גובלת בהטעיה של הצרכנים בשל העובדה שברוב הפעמים תכשירים אלה מזהמי אוויר ואינם מטהרי אוויר, אך רבו הצרכנים אינם מודעים לכך. באנגלית קיימת אבחנה ברורה בין מבשמי אוויר (air fresheners) ובין מטהרי אוויר (air purifiers) אך בעברית הבלבול בין המושגים עדיין רווח בשל חוסר מודעות.
באוניברסיטת בריסטול שבאנגליה נעשה מחקר גדול בו השתתפו כארבעה-עשר אלף תינוקות וילדים וממצאיו העלו כי רבים מהתכשירים המכונים בטעות 'מטהרי אוויר' שהם למעשה מבשמי אוויר, עלולים לגרום לשלשולים והקאות אצל תינוקות ולכאבי ראש או דיכאון אצל אימהותיהם. מחקרים שנעשו בעבר הראו שמטהרי אוויר ותרסיסים אחרים אחראים לרמות גבוהות של תרכובות אורגניות נדיפות (VOC) בבתים.
קיימות דעות הנוקטות במשנה זהירות לגבי מבשמי אוויר שונים, כגון נרות ריחניים:
"החומר המבשם מכיל VOC- חומרים נדיפים אורגניים. לפי עדויות של ה-FDA האמריקני ומחקרים נוספים, החומרים האלה יכולים לגרום לאסתמה, בעיות נשימה, בעיות בריאות וחלקם אפילו לסרטן", אומר ד"ר יהושע מאור, פרמקולוג וטוקסיקולוג באוניברסיטה העברית רחובות ובהדסה עין כרם. "החומרים האלה לא נמצאים רק בנרות ריחניים, אלא גם במטהרי אוויר למיניהם. אלו הם אותם הדברים בדיוק, רק בתוך שעווה. מה שכן, הדאגה היא שברגע שיש את השריפה אנחנו גורמים לחומרים האלה להיות נדיפים יותר."
ראו גם

מטהר אוויר
הערות שוליים

1 2  FAQs, National Candle Association (באנגלית אמריקאית)
↑  סכנה בשירותים: מטהרי האוויר מרעילים אתכם, באתר ynet, 8 בנובמבר 2004
↑  שני נוי, ‏נרות ריחניים: אווירה רומנטית או סכנה בריאותית?, באתר ‏מאקו‏, 15 במרץ 2016
רצח ארי פולד

| חלק מהסכסוך הישראלי-פלסטיני |
| --- | --- |
 תאריך:  16 בספטמבר 2018 
 מקום:  צומת גוש עציון 
 מטרה:  אזרחים
 קואורדינטות:  31°38′46″N 35°07′56″E﻿ / ﻿31.646125°N 35.132181°E﻿ / 31.646125; 35.132181
 סוג:  פיגוע דקירה
 נשק:  סכין 
 הרוגים:  1
 מספר מפגעים:  מחבל פלסטיני אחד
 מניע:  טרור אסלאמי לאומני
  (למפת הרי ירושלים מוגדלת) צומת הגוש(למפת הרי ירושלים רגילה) צומת הגוש(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום צומת הגוש(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום צומת הגוש
 
רצח ארי פולד הוא פיגוע דקירה שאירע ב-16 בספטמבר 2018 בסמוך לקניון הרים בצומת גוש עציון, בו נרצח ארי פולד תושב אפרת.
הפיגוע

בבוקרו של יום ראשון, ה-16 בספטמבר 2018, המחבל חליל ג'בארין בן 16 מהעיירה הפלסטינית יטא הגיע לצומת גוש עציון, סמוך לקניון 'הרים' ודקר את ארי פולד תושב אפרת. ארי ניסה לרדוף אחריו ולנטרל אותו, אולם ללא הצלחה. הוא פונה במצב אנוש לבית החולים שערי צדק בירושלים, ובהמשך נפטר מפצעיו. המחבל ניסה להימלט אך נורה ונוטרל, ופונה בהכרה לבית החולים שערי צדק.
הפיגוע > לאחר הפיגוע

ב-18 בינואר 2019 הרסו כוחות הביטחון את ביתו של המחבל בעיירה יטא. במהלך הפעילות התפתחו הפרות סדר אלימות בהשתתפות עשרות פלסטינים שיידו אבנים לעבר לוחמי צה"ל. הלוחמים הגיבו באמצעים לפיזור הפגנות.
ב-6 בינואר 2020 הרשיע בית המשפט הצבאי במחנה עופר את המחבל בגרימת מוות בכוונה (עבירה המקבילה לרצח בבית הדין הצבאי), וכן בשלושה ניסיונות נוספים לכך.
בספטמבר 2023 הכפילה הרשות הפלסטינית את התשלום למחבל על רצח ארי מ-522 דולר חודשיים ל-1,044 דולר.
ב-2025 החליטה ממשלת נתניהו השישית לשחרר את חליל ג'בארין בעסקת שחרור החטופים השנייה  במלחמת חרבות ברזל.
הערות שוליים

↑  אלישע בן קימון ויואב זיתון, תושב אפרת נרצח בפיגוע דקירה בקניון בגוש עציון, באתר ynet, 16 בספטמבר 2018
↑  יואב זיתון, תיעוד: רגע פיצוץ דירת המחבל שרצח את ארי פולד, באתר ynet, 18 בינואר 2019
↑  טל לב רם, ‏בית הדין הצבאי הרשיע את המחבל שרצח את ארי פולד בצומת גוש עציון, באתר מעריב אונליין, 6 בינואר 2020
↑  ערוץ 8, בשבוע של יום השנה לרצח: הפלסטינים הגדילו את המענק לרוצח ארי פולד הי"ד, באתר ערוץ 7, 20 בספטמבר 2023
↑  פרסום לציבור בעניין שחרור אסירים ועצירים ביטחוניים במסגרת מתווה לשחרור חטופים, משרד המשפטים
↑  עינב חלבי, אחראי לרצח 27 ישראלים, ו"זקן האסירים": 602 מחבלים ישוחררו השבוע, באתר ynet, 19 בפברואר 2025
ביוקלאוסטרציה

החורים בצורת כוכבים (Catellocaula vallata) בחיטחבים מתור האורדוביק העליון מייצגים אורגניזם בעל גוף רך שנשמר על ידי ביו-קלאוסטרציה בשלד החיטחבים. (פאלמר ווילסון, 1988)
ביוקלאוסטרציה (באנגלית: Bioclaustration) היא סוג של אינטראקציה שבה אורגניזם אחד, בדרך כלל בעל גוף רך, מוטבע, או נכלא, במצע חי, כלומר בשלד של אורגניזם אחר. פירוש הביטוי הוא "מוצמד באופן ביולוגי". בסימביוזה, ההצמדה אינה מוחלטת ושני האורגניזמים נשארים בחיים (Palmer and Wilson, 1988).
שרון מולדאבי

| --- | --- |

מולדאבי ב-2012
 לידה:  11 בדצמבר 1965 (בן 59) תל אביב-יפו, ישראל 
 מוקד פעילות:  ישראל 
 מקום לימודים:  בית הספר למוזיקה ע"ש בוכמן-מהטה 
 שפה מועדפת:  עברית 
 בת זוג:  ענת בן-דוד
 
שרון מולדאבי (נולד ב-11 בדצמבר 1965 בתל אביב) הוא מוזיקאי, מרצה, ומומחה תוכן וחדשנות בטכנולוגיות מתקדמות, מציאות מדומה ומציאות רבודה.
ביוגרפיה

מולדאבי החל את הקריירה המוזיקלית בתחילת שנות ה-80 של המאה ה-20, בתיכון אליאנס שברמת אביב, במסגרת להקות רוק שביצעו גרסאות-כיסוי לשירי הפינק פלויד, לד זפלין, ג'ימי הנדריקס ואחרים. במקביל, למד אצל רון קולטון בקורס למוזיקה אלקטרו-אקוסטית באקדמיה למוזיקה באוניברסיטת תל אביב.
ביוגרפיה > גלי צה"ל

באמצע שנות ה-80 שימש מולדאבי כעורך מוזיקלי בתוכניות שונות בגלי צה"ל, החל מ"נכון לעכשיו" דרך "על הדבש ועל הכיפאק" וכלה ב"לא רוצים לישון". ערך והגיש מרתונים וספיישלים רבים, וזכור בעיקר כעורך המוזיקלי של התוכנית "הפסקת עשר" בבוקר, בהגשת מיכל ניב. תוכנית ה"אינדי" הרדיופונית הראשונה בישראל שאפשרה למאזינים להתוודע דווקא בשעת "פריים טיים" למוזיקה אלטרנטיבית "קיצונית" במונחי הסקאלה הישראלית דאז: ג'וי דיוויז'ן, הסמית'ס, ניק קייב, איגי פופ, ג'ון קייל, סוניק יות', ראן די אם סי, ביסטי בויז, הקיור, אקו והבאנימן, מינימל קומפקט, סוזי והבנשיז, אלן וגה ועוד.
ביוגרפיה > גן חיות

במקביל לשירותו הצבאי, מולדאבי כתב על מוזיקה ב"ווליום"' ב"חדשות" ומוסף המוזיקה שלו "קליפ", ותפקד כדי ג'יי במועדון קולנוע דן, בליינים של מוזיקה שחורה במועדון הפינגווין ובמטרו. במסדרונות התחנה, פגש במוזיקאי וגיטריסט (פופלקס) שחר בן-ברק, שגם שירת בגלי צה"ל וכתב ב"מעריב". השניים החלו ליצור שירים, כשבשלב מאוחר יותר הוד "דומיניק" דיין הפיק להם סקיצות, אלא שהסתבר שהסאונד המתוכנת לא התאים לשירים. נגנים התחלפו עד שנמצא הצוות המתאים: דני צוקרמן - בסיסט, יובל ליבליך - גיטריסט, והמתופף דובי קיזלשטיין. הלהקה נכנסה לחדר החזרות, מרתף קטן באלנבי, והחלה להופיע ברוקסן כ"להקת גן חיות".
במקביל לפעילות הלהקה, החל מולדאבי ללמוד בחוג לספרות אנגלית באוניברסיטת תל אביב.
בדצמבר 1991 הלהקה הוחתמה על חוזה ניהול באולפן די.בי. וחוזה הקלטות ב-NMC והקליטה אלבום בהפקת רונן בן טל ובהפקה מוזיקלית של עובד אפרת. מרבית שירי האלבום, שנכתבו והולחנו על ידי מולדאבי ובן ברק, זכו באהדת הקהל ותחנות הרדיו. בין השירים היו "גן החיות", "חם ומתוק", "המוזיקה בפנים", "ירח כחול" ו"הגבר שלך". הלהקה המשיכה להופיע, ואף העשירה את הרפרטואר שלה במגוון קאוורים כ"אליפלט" של התרנגולים, ו"אני רואה אותה בדרך לגימנסיה" של אריק איינשטיין.
ב-1993 בהופעת הלהקה בפסטיבל רוק בים האדום באילת, בלהט ההופעה, זרק שרון מולדאבי בקבוק בירה לעבר הקהל ופצע את אחד המבלים. מולדאבי נעצר בסוף ההופעה על ידי המשטרה אך שוחרר במהרה.
בסוף 1993, בשיא הצלחתה, התפרקה הלהקה. הסיבה הרשמית הייתה "חילוקי דעות על רקע אומנותי". מולדאבי פנה לקריירה עצמאית כיוצר ומבצע: הוא החל ללמוד פסנתר אצל המוזיקאי והיוצר רונן שפירא, גיטרה אצל יגאל סדן, ותאוריה והרמוניה אצל המוזיקאי והיוצר רועי ירקוני.
ביוגרפיה > יוצר ומבצע

במהלך לימודיו בחוג לספרות אנגלית, פגש מולדאבי במרצה והמשוררת קרן אלקלעי-גוט, דרכה הכיר את המוזיקאי הבריטי דייוויד וייט, שהוחתם כבר בגיל 19 באי.אם. איי, והפך לחבר להקת בראדרס ביונד בשנות ה-80. ב-1995 הניב שיתוף הפעולה בין השניים את אלבום הבכורה של מולדאבי (NMC): מולדאבי כתב והלחין את רב השירים באלבום, ואילו וייט היה חתום על ההפקה המוזיקלית והעיבודים.
מולדאבי לא יצא בסיבוב הופעות לקידום האלבום. עם זאת, הוא הפיק קליפ לשיר הבולט ביותר באלבום, "מעט ממה שאת".
לאחר צאת האלבום, נחשף מולדאבי בעיקר כעיתונאי ומבקר מוזיקה לועזית בידיעות אחרונות, ותיעד את המתרחש בתעשיית המוזיקה העולמית בסדרת כתבות וראיונות, בין היתר עם: דייוויד בואי, לו ריד, ניק קייב, פי ג'יי הארווי, מ.י.ה, דיימן אלבארן, רדיוהד, רייג' אגיינסט דה משין, ויקלף ז'אן, דפש מוד ואחרים.
בשנת 2000 החל מולדאבי לעבוד על אלבום שני בהפקת חמי רודנר וייעוץ אמנותי של יעקב גלעד, ב-2002 יצא האלבום "האור בפנים". מולדאבי חיבר את כל המילים והלחנים, למעט "איתך" (לחן של דייוויד וייט).
בשלב זה, מולדאבי שב להופיע בשירים החדשים והישנים במסגרת הופעות אקוסטיות בכל רחבי הארץ, מלווה בגיטריסט שיף ערד ("איפה הילד"), בין היתר בהתנדבות למען "האגודה לזכויות האזרח" ותנועת "יש גבול".
ב-2004 חזר מולדאבי לעבוד כדיג'יי במועדונים, בארים, חתונות ואירועים עסקיים ופרטיים. ב-2005 שימש ככתב ומגיש במגזין "זמן תרבות" של ערוץ התרבות הישראלי.
ב-2006 הדרים לבאר שבע והקליט אלבום סולו שלישי באולפנם של דויד פרץ ונדב אזולאי, שהפיקו וניגנו בכל כלי הנגינה. באותה שנה גם הלחין עם זיו גולנד את פסקול סרטם התיעודי של שירלי ברנהולץ ואוהד אופז, "עין נפקחת פנימה", קופרודוקציה גרמנית-הולנדית-ישראלית.
בינואר 2008 הוציא מולדאבי את אלבומו השלישי, "אל תפחד". באותה שנה הצטרף לצוות רדיו תל אביב, והחל להגיש בתחנה תוכנית לילית אישית עד סוף 2009.
ב-2011 הקליט את אלבום הסולו הרביעי שלו, עם המפיק המוזיקלי והאמן ירון כהן ("כנסיית השכל", "WOLF + LAMB") ולהקת מיספלאג. לקראת יציאת האלבום, בקיץ 2012, מולדאבי חזר לראשונה אחרי עשרים שנה, ואחרי עשור של הופעות אקוסטיות ברחבי הארץ, להופיע עם להקת רוק, כשאיתו תום קמינסקי בגיטרה, שני שביט בבאס ואסף קראוס בתופים. נכון ל-2012, בנוסף לעבודתו כמוזיקאי, מולדאבי כותב על מוזיקה לועזית ב"גלובס", עורך ומשדר ב"רדיו מהות החיים", מרצה על מוזיקה ומדג'ה באירועים מובחרים. בינואר 2013, יצא אלבום הסולו הרביעי "אם אתה חי", מלווה בהופעות עם להקה ברחבי הארץ.
בשנת 2013 ביצעו עם צילי ינקו את השיר ימי ראשית הקיץ במופע מחווה לזכר שמוליק קראוס במסגרת ג'אם 88 אף אם מבית היוצר של אקו"ם, נמל תל אביב.
מולדאבי מרצה במכללת BPM במסלול "זמר יוצר" בנושא כתיבת מילים, הגשה קולית והפקת שירה. ב-2013 הקים, עם חברת האוזן השלישית ומאיה בראונשטיין, את חברת "אקורד הרצאות מוזיקה" בה הוא משמש כמנהל התוכן ומרצה.
בשנים 2016–2019 עבד בחברת ההיי-טק Waves Audio כמנהל תכנים חדשניים, והתמחה בפיתוח תוכן ופיתוח עסקי במציאות רבודה, מציאות מדומה, מציאות מעורבת ומציאות מורחבת AR\VR\MR\XR.
בשנת 2019 זכה בפרס שרת התרבות להוצאה לאור של ספר ביכורים על ספרו "להלל את החול". הספר ראה אור בהוצאת הקיבוץ המאוחד בספטמבר 2020 ועוסק בזיכרונות אישיים ובמחשבות על עתיד החברה והתרבות בעקבות המהפכות הטכנולוגיות הקרבות.
דיסקוגרפיה

גן חיות, 1992
שרון מולדאבי, 1995
האור בפנים, 2002
אל תפחד, 2008
אם אתה חי, 2013
הערות שוליים

↑   בן שלו, מי זוכר את מוסף המוזיקה "קליפ" של עיתון חדשות ז"ל?, באתר הארץ, 23 באפריל 2019
↑  גידי אביבי, להביט באומץ בראי, באתר הארץ, 29 בינואר 2002
↑  "איתך" של שרון מולדאבי, באתר וואלה, 25 באוקטובר 2001
↑  תכלת סמל‏, שרון מולדאבי ושירי נדב לערוץ התרבות, באתר וואלה, 9 במאי 2005
↑  תמר סוקניק, בתחנה בבאר שבע, באתר הארץ, 2 באוגוסט 2007
↑  תמר סוקניק, הופעת בכורה של שרון מולאדבי לרגל צאת אלבומו החדש, באתר הארץ, 1 באפריל 2008
↑  מירב קריסטל, שרון מולדאבי לרדיו תל אביב, באתר ynet, 16 במרץ 2008
↑  אופיר בר-זהר, לאחר 3.5 שנים: מנכ"ל רדיו תל אביב, שי בן מאור, עוזב, באתר TheMarker‏, 22 באוקטובר 2009
↑  טל פרי, ‏שרון מולדאבי בהופעה, באתר גלובס, 12 ביולי 2012
↑  עמי פרידמן, ביקורת אלבום: שרון מולדאבי רחוק מאוד מימי "גן חיות", באתר nrg‏, 1 בפברואר 2013
אור ברנע, שרון מולדאבי שוב ברוקנ'רול: "אני דלוק על זה", באתר ynet, 9 בינואר 2013
↑  דרור גלוברמן, ‏שמוליק קראוס היה נהנה, ואז שובר להם גיטרה על הראש, באתר ‏מאקו‏, 8 במרץ 2013
↑  אסף נבו, ‏שרון מולדאבי על איחוד "גן חיות": "אני בא להשלים עם מי שהייתי לפני חצי מהחיים", באתר ‏מאקו‏, 30 בינואר 2015
↑  רשימת הזוכים בפרס שרת התרבות והספורט בתחומי היצירה הספרותית לשנת תשע"ט, באתר GOV.IL
↑  ביקורות: 
 עמרי הרצוג, "להלל את החול" של שרון מולדאבי הוא וידוי רגשי כאוטי ומקרה בוחן פסיכולוגי מרתק, באתר הארץ, 24 בדצמבר 2020
נדב מנוחין‏, בין מיכל ניב לשלמה ארצי, שרון מולדאבי יצא למסע בעקבות הטראומות של חייו, באתר וואלה, 8 באוקטובר 2020
| --- | --- |
בקרת זהויות :  NLI: 987007299501405171  ISNI: 0000 0000 6846 2026  VIAF: 97492829   WorldCat (עם VIAF): 97492829
זיו תמרי

| --- | --- |
אין תמונה חופשית
 לידה:  18 בפברואר 1979 (בן 46) פתח תקווה, ישראל
 מוקד פעילות:  ישראל 
 תקופת הפעילות:  מ-1995
 מקום לימודים:  מכללת תל חי, הקונסרבטוריון של וינה, האקדמיה למוזיקה באוניברסיטת תל אביב
 עיסוק:  גיטריסט, מלחין, מעבד
 סוגה:  רוק אלטרנטיבי, רוק מתקדם, רוק אקזוטי, רוק פופ, רוק פולק, קאנטרי, קאנטרי רוק
 שפה מועדפת:  עברית, אנגלית 
 כלי נגינה:  גיטרה, מנדולינה, בוזוקי, גיטרה באס, בנג'ו וכלי מיתר נוספים
 שיתופי פעולה בולטים:  Perfekt Simple, סינאיה, Eternal Wind, סולו
 www.zivtamari.com
 
זיו תמרי (נולד ב-18 בפברואר 1979) הוא מוזיקאי יוצר, מלחין וגיטריסט ישראלי.
ביוגרפיה

זיו תמרי נולד בפתח תקווה ובגיל 12 החל לנגן על גיטרה חשמלית. תמרי ניגן במספר להקות רוק אלטרנטיביות. בשנת 2008 עבר לגור בקייפטאון, דרום אפריקה והקליט שם אלבום אינסטרומנטילי. בשנת 2010 עבר לווינה, אוסטריה. שם למד מוזיקה קלאסית בקונסרבטוריון של וינה.
אחת מלהקותיו בווינה, Ubiks Cube, הופיעה בפסטיבלים באירופה, לרבות פסטיבל הגדול Donauinsel בווינה. בנוסף, זיו ניגן בגיטרה באס במחזמר אביב מתעורר (באנגלית: Spring Awakening).
לאחר מספר שנים באוסטריה וגרמניה תמרי הקים בשנת 2014, עם חזרתו לישראל, את להקת הרוק פרפקט סימפל.
בשנת 2016 הוא הוציא מיני אלבום הסולו Ancient Land EP ויצא לסיבוב הופעות באירופה. בשנת 2018 הוציא את האלבום הסולו My Promised Land. האלבום הוא רוק מתקדם ורוק אקזוטי, ברובו אינסטרומנטלי ומוקדש לארץ ישראל.
תמרי מציין כהשפעות מוזיקליות בין היתר את ריצ'י בלקמור, סטיבי ריי וון, דייוויד גילמור, ברנט מייסון, להקת Rush, איירון מיידן וג'ימי פייג'.
תמרי בנוסף לגיטרה, מנגן גם על כלי נגינה רבים כגון גיטרה באס, לאפ סטיל, מנדולינה, גיטרה פורטוגזית, יוקוללי, בנג'ו, בוזוקי אירי, בוזוקי יווני, עוד ערבי, סטאר פרסי, סיטאר, לאוד ספרדי, סאז, דולצימר, מנדול אלג'יראי ועוד. עם זיקתו לכלי הנגינה האתניים, הקים זיו חנות ייחודית לכלי נגינה מהעולם בשם מיוזיקל ספייסס (תבלינים מוזיקליים), בפתח תקווה.
כיום תמרי מנגן במספר להקות רוק-פופ בהן Perfekt Simple, סינאיה להקת הפולק אירית Eternal Wind ולהקת הקאנטרי רוק (נאשוויל רוק) A Few Miles Away, שבכולם תמרי הוא גם המלחין וכותב השירים העיקרי.
סבא רבא של תמרי הוא אבנר כרמי.
חיים אישיים

בנוסף לדיפלומה במוזיקה קלאסית מהקונסרבטוריון של וינה, תמרי הוא בוגר תואר ראשון B.Sc בביוטכנולוגיה רפואית ממכללת תל חי.
בעברו למד תמרי קונג פו בשיטת גמל שלמה.
נכון ל-2019, הוא מתגורר בפתח תקווה.
הערות שוליים

↑  אורי קידר, האם זיו תמרי מפתח תקוה יצליח לזכות בפרס גראמי היוקרתי?, באתר mynet‏ הוד השרון, 26 בנובמבר 2019
↑  משה פורת – מכוון פסנתרים – סיפורי פסנתרים, באתר www.piano.co.il
דון מאליק

| --- | --- |

 לידה:  4 באוקטובר 1930 (בן 94) סוויקלי, ארצות הברית 
 מידע כללי
 לאום:  אמריקני
 השכלה:  מכללת פן סטייט פנסילבניה אוניברסיטת פלורידה (תואר שני, 1957)
 עיסוק בעבר:  טייס בצי ארצות הברית (בשירות קבע ומילואים) טייס ניסוי בנאס"א מנהל תוכניות מחקר מטוסים וחלל בנאס"א
 דרגה:  רב-סרן מילואים, צי ארצות הברית
 
דון מאליק (באנגלית: Donald L. Mallick) היה טייס ניסוי אמריקאי במרכז לחקר הטיסות של נאס"א על שם דריידן בין השנים 1963 ל-1981. בהמשך לקריירה שלו כטייס ניסוי הפך לסגן ראש חטיבת מבצעי טיס של מרכז דריידן.
ביוגרפיה

מאליק נולד ב-4 באוקטובר 1930 בסוויקלי (אנ'), פנסילבניה, אשר היא עיירה ליד פיטסבורג.
הוא היה בנם השני והצעיר של רוברט ס. מאליק האב ולואיז ושה מאליק, האב היה ממוצא גרמני, ואילו אשתו לואיז נולדה בגרמניה ב-1903, והיגרה לארצות הברית ב-1907. רוברט האב נולד במחוז ביוור, פנסילבניה. שורשי משפחתו בארצות הברית נמשכים החל מסוף המאה השמונה עשרה.
אחיו הגדול של מאליק, רוברט (בוב) סקוט מאליק ג'וניור, היה טייס מפציצי ליברייטור B-24 במהלך מלחמת העולם השנייה, והשתתף במשימות הפצצה על גרמניה, משדות תעופה בבריטניה.
מאליק סיים את לימודיו בבית ספר תיכון בנוויל, פנסילבניה בשנת 1948. הוא נרשם למכללת פן סטייט בתחום הנדסת מכונות. לאחר שנתיים של לימודים, מלחמת קוריאה קטעה את לימודיו. מאליק שאף להמשיך את דרכו של אחיו ולהיות טייס בחיל האוויר האמריקאי. מלחמת קוריאה סיפקה הזדמנות למאליק להתנדב לקורס טיס. גיוס החובה ממלחמת העולם השנייה עדיין היה בתוקף וסיפק עבורו תירוץ מצוין לעזוב את המכללה ולממש את רצונו להיות טייס. הוריו של מאליק לא היו מרוצים מהחלטתו, אבל אחיו תמך בו במאמץ הזה, להצטרף לחיל האוויר האמריקאי.
חיל האוויר האמריקאי דחה את בקשתו בשל גילו הצעיר, 19.5, כיון שדרישת חיל האוויר לקבלת צוערים הייתה לגיל מינימלי של 20.5 שנים. לאחר דחייתו, הוא התייצב בלשכת הגיוס של חיל הים האמריקאי אשר שכנה בבניין בית הדואר הישן בפיטסבורג והתגייס כצוער בקורס טיס לחיל הים.
מייד לאחר הסמכתו כטייס, מאליק התחתן בשנת 1951 עם אודרי אי. ווייט, בת עיר הולדתו. לאחר שהשתחרר משירות הקבע, בשנת 1954, מאליק נרשם מחדש ללימודים גבוהים במחלקה להנדסת אווירונאוטיקה באוניברסיטת פלורידה.
השנים הבאות באוניברסיטת פלורידה היו נוחות יותר מהשנתיים הראשונות בפן סטייט. מאליק היה נשוי, קיבל דירת חייל משוחרר, אשתו עבדה, ונולדה להם בת בשם סנדרה לי מאליק.
אחת לחודש התייצב בבסיס חיל הים בג'קסונוויל, שם הטיס את הקוגאר F9 כחלק מתפקידיו בשירות המילואים בחיל הים. יום אחד הפרופסור שלו האשים אותו בכך שהוא 'סטודנט נצחי', אך מאליק הוכיח שהפרופסור טעה כאשר סיים את לימודיו בהצטיינות, ביוני 1957. מיד לאחר סיום לימודיו מאליק השיג משרת טייס ניסוי ב-NACA (כיום נאס"א), בלנגלי, וירג'יניה.
במאי 1959 נולד בנו השני, דונלד קארל מאליק ובאוקטובר 1962 נולד בנו השלישי, דוד גלן מאליק.
בשנת 1962 הוא שהה למעלה מ-30% מזמנו מחוץ לביתו, ולכן בשנת 1963 ניצל את ההזדמנות הראשונה לעבור לנאס"א דריידן בבסיס חיל האוויר האמריקאי אדוארדס (אנ') בקליפורניה.
במרץ 1965, נולד לו בן רביעי בשם דארן קנט מאליק.
קריירה צבאית

מאליק שירת כטייס בחיל הים האמריקאי לאחר שנתיים של לימודי תואר ראשון בפן סטייט. הוא התגייס לחיל הים והחל באימוני טיסות ימיות בספטמבר 1950 וסיים את הכשרתו כטייס קרב ימי, מנושאות מטוסים, בדרגת סגן-משנה (Ensign) במרץ 1952.
מיד לאחר מכן מאליק הוצב לטייסת חיל הים VF-172, בג'קסונוויל, פלורידה. בשירותו משך השנתיים וחצי הבאות טס מאליק משלוש נושאות מטוסים שונות ושירת בזירות האירופיות והאוקיינוס השקט.
מאליק היה טייס מצליח בחיל הים ונהנה מהאתגרים של קריירת התעופה הימית שלו, אבל דרך חיים זאת לא תרמה לחיי הנישואין שלו, עקב הפרידות הממושכות בגלל המשימות בים. לכן, כאשר תקופת התחייבות, בת ארבע השנים, של מאליק לחיל הים הסתיימה בספטמבר 1954, הוא בשיתוף עם אשתו החליטו שעדיף לו לעזוב את שירות הקבע, אבל להישאר בשירות מילואים הפעיל בחיל הים, כדי שיוכל להמשיך לטוס.
מאליק פרש לגמלאות ממילואים בחיל הים בשנת 1972, בדרגת רב-סרן.